**ΔΕΛΤΙΟ ΤΥΠΟΥ**

**ΒΡΑΒΕΥΣΗ ΤΟΥ ΔΗΜΟΥ ΔΑΦΝΗΣ-ΥΜΗΤΤΟΥ ΣΤΟ 19ο ΣΥΝΕΔΡΙΟ ΤΟΥ ΕΔΔΥΠΠΥ**

**Τίτλος**: Βράβευση του Δήμου Δάφνης-Υμηττού από το Ελληνικό Διαδημοτικό Δίκτυο Υγιών Πόλεων του Π.Ο.Υ.

**Κείμενο**:

Με τον **Έπαινο «Κοινωνικής Προσφοράς»** του Ελληνικού Διαδημοτικού Δικτύου Υγιών Πόλεων, βραβεύτηκε το **Σάββατο 12 Οκτωβρίου**, ο **Δήμος Δάφνης-Υμηττού** για την Κοινωνική Προσφορά του στην Πρόληψη Υγείας μέσα από τη θεσμοθέτηση των ΚΕΠ ΥΓΕΙΑΣ.

Το βραβείο παρέλαβε **εκ μέρους του Δημάρχου Δάφνης-Υμηττού Νικόλαου Τσιλίφη**, η Αντιδήμαρχος Προστασίας και Προαγωγής της Δημόσιας Υγείας & Υπεύθυνη ΚΕΠ Υγείας Ανδριάνα Μαγγίτα, η οποία παρευρέθηκε στο 19ο Συνέδριο του ΕΔΔΥΠΠΥ, που διοργάνωσε το Ελληνικό Διαδημοτικό Δίκτυο Υγιών Πόλεων και φιλοξένησε ο Δήμος Μάνδρας-Ειδυλλίας.

Ο Δήμος Δάφνης-Υμηττού θα εντείνει τις προσπάθειές του προκειμένου να κεφαλαιοποιήσει τα οφέλη που προκύπτουν από τη συμμετοχή του στο ΕΔΔΥΠΠΥ, με **συμμετοχή σε πρωτοποριακά προγράμματα προσυμπτωματικού ελέγχου του γενικού πληθυσμού.**